stanford-oval/wikipedia huggingface dataset:
אן מקליין
ספורטאית

מקליין היא שחקנית רוגבי אשר שיחקה ברמה תחרותית בתחרות הרוגבי הלאומית באנגליה לנשים ((Women's Premiership) החל מ-2002. כמו כן שיחקה בנבחרת הנשים הלאומית של איגוד הרוגבי של ארצות הברית (United States women's national rugby union team), שידועה בשם ה-Women's Eagles.
עקב מחויבויות בצבא האמריקאי והשתתפות בלחימה בעיראק, נבצר ממנה להשתתף בגביע העולמי לנשים ברוגבי בשנת 2006 (2006 Women's Rugby World Cup), אולם היא נשארה ברמת משחקים תחרותית עולמית למעלה מעשור.
לאחר עשר שנים, היא פרשה ועברה לאמן קבוצות. מקליין טוענת שהיכולת להיות חלק מקבוצה והכושר הגופני מרוגבי היוו יתרון במועמדות שלה כאסטרונאוטית. וסייעה לה באימוני האסטרונאוטים בבריכת הציפה (Neutral buoyancy pool) במרכז החלל ג'ונסון.
בצבא ארצות הברית

מקליין קיבלה דרגת קצונה ב-2002 והמשיכה את לימודיה באוניברסיטת באת' ובאוניברסיטת בריסטול. עם סיום לימודיה, מקליין הוכשרת כטייסת מסוקי בל OH-58 קיואה, והוצבה בחטיבה השנייה, ברגימנט השישי (6th Cavalry Regiment) בבסיס הצבא האווירי ווילר שבהוואי. היא הייתה מפקדת מחלקת בקרה אווירית, מחלקת תחזוקה והתקדמה להיות אחראית החטיבה. מקליין צברה למעלה מ-1,600 שעות טיסה ב-216 טיסות קרב במהלך 15 חודשים של סבב במהלך מלחמת המפרץ השנייה.
בשנת 2009 היא השתתפה בקורס פיקוד נהולי והוצבה ברגימנט האווירי ה-14 בפורט רוקר, אלבמה. היא הייתה מדריכת מסוקי בל OH-58 קיואה, וקצינת המבצעים של החטיבה. במאי 2010, מונתה להיות מפקדת של מחלקת C, בחטיבה הראשונה, האחראית על אימון הטייסים. היא סיימה מספר קורסי ניהול ופיקוד במהלך 2011 ו-2012.
ביוני 2013, מקליין סיימה לימודים בבית הספר לטייסי ניסוי של צי ארצות הברית (United States Naval Test Pilot School), באותו זמן בו נבחרה כאסטרונאוטית של נאס"א.
במהלך שירותה הצבאי, מקליין צברה למעלה מ-2,000 שעות טיסה על מגוון כלי טיס כולל מסוק בל OH-58 קיואה, הביצ'קראפט C-12 Huron, הUH-60 בלק הוק, והיורוקופטר UH-72 לאקוטה (Eurocopter UH-72 Lakota).
מקליין מחזיקה בדרגת לוטננט קולונל בצבא ארצות הברית.
בנאס"א

אן מקליין נבחרה כאסטרונאוטית של נאס"א ביוני 2013, והפכה לאסטרונאוטית הצעירה ביותר של נאס"א. היא סיימה את אימוניה ביולי 2015.
שימשה כגיבוי לצוות סויוז MS-09.
בנאס"א > משלחות 58 / 59 לתחנת החלל הבינלאומית

מקליין מונתה להיות חלק ממשלחות 57/58/59 לתחנת החלל הבינלאומית, עקב שינויים בשיבוצים ולאחר שסרינה אוניון-צ'נסלור קודמה והוצבה במשלחות 56/57.
ב-3 בדצמבר 2018 מק'קליין, האסטרונאוט הקנדי דוויד סן-ז'אק, והקוסמונאוט אולג קונוננקו שוגרו על גבי סויוז MS-11 לתחנת החלל הבינלאומית. תאריך השיגור המקורי היה ל-20 בדצמבר, אולם בעקבות כישלון שיגור טיסת סויוז MS-10 ב-11 באוקטובר 2018, השיגור שלהם הוקדם.
ב-22 במרץ 2019, מקליין וניק הייג ביצעו הליכת חלל, הראשונה שלהם, בזמן שהם התקינו התאמות לקראת הגעת שיגור מסחרי לתחנת החלל. הליכת החלל נמשכה 6 שעות ו-39 דקות.
מקליין וכריסטינה קוק היו מתוכננות לבצע הליכת חלל נוספת ב-29 במרץ 2019. זו הייתה אמורה להיות הפעם הראשונה שצוות שמורכב כולו מנשים מבצע הליכת חלל בתחנת החלל הבינלאומית. ואולם בעיות בגודל חליפות החלל הזמינות גרם לכך שהצוותים הוחלפו, ניק הייג מחליף את מקליין ב-29 במרץ, ומקליין ביצעה הליכת חלל עם דוויד סן-ז'אק ב-8 באפריל במקום.
הליכת החלל נמשכה 6 שעות ו-29 דקות במהלכה השניים פרסו כבלים של חשמל ותשתית לתקשורת אלחוטית סביב התחנה.
מקליין, קונוננקו וסן-ז'אק חזרו לכדור הארץ ב-25 ביוני, לאחר כמעט 204 ימים בחלל.
פרסים ואותות הוקרה

בין הפרסים ואותות ההוקרה שמקליין זכתה בהם:
כוכב הארד
מדליית האוויר עם תוספת V לגבורה, ועוד שתי מדליות אוויר נוספות
ציון לשבח של צבא ארצות הברית (פעמיים)
אות מלחמת עיראק עם שני כוכבי שירות
אות המלחמה העולמית בטרור
אותות פריסה מעבר לים (3)
חיים פרטיים

מקליין נישאה לבת זוגה סאמר וורדן ב-2014. לבנות הזוג שני בנים כל אחד מאם אחרת. באוגוסט 2017, היא הביאה את בנה, שהיה אז בן 4, כדי שישתתף במהלך הצילומים הרשמיים לפני הטיסה. היא אוהבת לצלול. מאז, בנות הזוג נפרדו. סכסוך הגירושין ותלונתה של בת הזוג על גישה לחשבון הבנק מתחנת החלל הובילה לאאוטינג של מקליין, בפעם הראשונה של אסטרונאוט בשירות פעיל של נאס"א. (סאלי רייד נחשפה רק לאחר מותה)
הערות שוליים

↑  ביוגרפיה של אן מק'קליין באתר spacefacts.de
1 2  אודות הליכות החלל של אן מקליין באתר spacefacts.de
↑  חמישה דברים שלא ידעתם על האסטרונאוטית אן מקליין נאס"א מרכז החלל ג'ונסון, 30 בנובמבר 2018
1 2 3 4 5  Whiting, Melanie (3 באוקטובר 2018). "Anne C. McClain (Col, U.S. Army) NASA Astronaut". nasa.gov. NASA. נבדק ב-5 בדצמבר 2018. {{cite web}}:  (עזרה)
↑  Brooks, Ashley (15 ביוני 2018). "From Eagle to Astronaut". usarugby.org. USA Rugby. נבדק ב-16 באוגוסט 2018. {{cite web}}:  (עזרה)
1 2  "Badass Lady Astronaut Candidates: Meet NASA's Class of 2013". AutoStraddle.com. 3 בספטמבר 2013. נבדק ב-2019-03-24. {{cite web}}:  (עזרה)
↑  NASA Johnson (2018-11-30), Astronaut Moments: Anne McClain, נבדק ב-2018-12-01
↑  "NASA's Newest Astronauts Complete Training". nasa.gov. NASA. נבדק ב-2019-03-24.
↑  "Spacewalkers Complete Battery Swaps for Station Power Upgrades".
↑  CNN, Gianluca Mezzofiore. "2 astronauts are scheduled for the first all-female spacewalk in history". CNN. נבדק ב-2019-03-18.
↑  Berger, Eric (26 במרץ 2019). "It's unfortunate NASA canceled the all-female EVA, but it's the right decision". Ars Technica (באנגלית אמריקאית). {{cite news}}:  (עזרה)
↑  "Spacewalkers Swapping Places; Crew Studies Brain and Muscles – Space Station". blogs.nasa.gov. NASA.
↑  Harwood, William (25 ביוני 2019). "3 station fliers complete "once-in-a-lifetime ride" home after 204-day stay in orbit". CBS News. {{cite news}}:  (עזרה)
↑  Dave Mosher (20 במרץ 2019). "Astronaut Anne McClain brought her 4-year-old son to a NASA photo shoot before flying to space, and the pictures will melt your heart". Business Insider. {{cite news}}:  (עזרה)
↑  לראשונה: חשד לפשע בחלל החיצון, באתר ynet, 24 באוגוסט 2019
↑  Baker, Mike (2019-08-23). "How a Bitter Divorce Battle on Earth Led to Claims of a Crime in Space". The New York Times (באנגלית אמריקאית). ISSN 0362-4331. נבדק ב-2019-08-24.
| --- | --- |
בקרת זהויות :  GND: 1193450179  VIAF: 2892156762908941300001   WorldCat (עם VIAF): 2892156762908941300001 
מהנדסת הטיסה אן מקליין במהלך משלחת 58 לתחנת החלל הבינלאומית, בין מודול הרמוני למודול דסטיני של תחנת החלל. על ראשה חיישן שמודד מידע כיצד השעון הביולוגי משתנה במהלך טיסה ממושכת בחלל
איי זומבי (סדרת טלוויזיה)

| --- | --- |

כותרת הסדרה
 מבוסס על:  iZOMBIE 
 שיר הנושא:  "Stop, I'm Already Dead" מאת Deadboy & the Elephantmen
 סוגה:  דרמה קומית סרט פשע סרט אימה
 יוצרים:  רוב תומאס דיאן רוג'רו רייט
 שחקנים:  רוז מקייבר מלקולם גודווין רהול קוהלי רוברט באקלי דייוויד אנדרס רוברט נפר ברייס הודג'סון
 ארץ מקור:  ארצות הברית 
 שפות:  אנגלית 
 מקום התרחשות:  סיאטל 
 מספר עונות:  5 
 מספר פרקים:  71 
 הפקה
 מפיקים בפועל:  רוב תומאס דיאן רוג'רו רייט דן אתרידג'
 חברת הפקה:  Spondoolie Productions Vertigo) DC Entertainment) Warner Bros. Television
 הפצה:  האחים וורנר טלוויזיה, נטפליקס 
 אתר צילומים:  ונקובר, קולומביה הבריטית קנדה
 טכניקת צילום:  מצלמה יחידה 
 מוזיקה:  ג'וש קרמון
 אורך פרק:  42 דקות
 שידור
 רשת שידור:  The CW 
 רשת שידור בישראל:  נטפליקס
 פורמט (תמונה):  (1080i (HDTV
 תקופת שידור מקורית:  17 במרץ 2015 – 1 באוגוסט 2019
 קישורים חיצוניים
 www.cwtv.com/shows/izombie
 דף התוכנית ב-IMDb
 
איי זומבי (באנגלית: iZombie; בתרגום חופשי: אני זומבית) היא סדרת טלוויזיה אמריקאית, שפותחה על ידי רוב תומאס ודיאן רוג'רו רייט. הסדרה מבוססת באופן רופף על קומיקס באותו השם שנוצר על ידי כריס רוברסון ומייקל אלרד, ומופצת על ידי DC ורטיגו.
בישראל, הסדרה הייתה זמינה לצפייה בנטפליקס.
רקע

אוליביה "ליב" מור (משחק מילים אירוני: נשמע כמו "לחיות יותר"), מתמחה ברפואה שגרה בסיאטל, הפכה לזומבית תוך כדי השתתפות במסיבת סירה פרועה. כדי להתמודד עם התיאבון החדש שלה למוחות, ליב מקבלת עבודה בחדר מתים מקומי לצדו של הבוס החדש שלה, ד"ר ראבי צ'רקראבטי, שהופך עד מהרה לחברה של ליב ולאיש סודה, וכמדען, הוא מסוקרן ממצבה. בפתיחת הסדרה, ליב מגלה כי בכל פעם שהיא אוכלת מוח אנושי, היא "יורשת" זמנית את תכונות האופי והאישיות שהיו לאותו אדם, ובמקביל חווה פלאשבקים מחייו. חזיונות אלה מופעלים בדרך כלל על ידי מראות (אירועים או חפצים) או צלילים (משפטים חוזרים). במקרים של קורבנות רצח, פלאשבקים מציעים רמזים על זהותו של הרוצח האמיתי; וליב מנצלת יכולת זאת על מנת לעזור למשטרת סיאטל ולבלש קלייב בבינו לפתור פשעים, בזמן שהיא מציגה את עצמה כמדיום. בסופו של דבר, קלייב לומד את האמת על היותה זומבית ובעקבות כך על קיומם של הזומבים, ובינתיים, ראבי פועל לפתח תרופה למצבה של ליב, בתקווה שיום אחד היא תוכל לחזור להיות אנושית אם תחפוץ בכך.
סקירת הסדרה > סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | ממוצע צופים (במיליונים) |
| --- | --- | --- | --- | --- | --- | --- |
|  | 1 | 13 | 13 | 17 במרץ 2015 | 9 ביוני 2015 | 2.51 |
|  | 2 | 19 | 19 | 6 באוקטובר 2015 | 12 באפריל 2016 | 1.68 |
|  | 3 | 13 | 13 | 4 באפריל 2017 | 27 ביוני 2017 | 1.37 |
|  | 4 | 13 | 13 | 26 בפברואר 2018 | 28 במאי 2018 | 1.24 |
|  | 5 | 13 | 13 | 2 במאי 2019 | 1 באוגוסט 2019 | יפורסם בהמשך |
עלילת הסדרה > עונה 1

לפני שישה חודשים, לאוליביה "ליב" מור הייתה קריירה רפואית מצליחה, ארוס אוהב ומשפחה נהדרת - עד הלילה שבו היא השתתפה במסיבה שבה הפכה באופן בלתי צפוי לזומבית. בהווה, כאחת מהזומבים החדשים, ליב עושה כמיטב יכולתה כדי להתמזג בין בני האדם ככל האפשר. ליב מוצאת עבודה בחדר מתים מקומי, בו היא ניזונה ממוחות הגוויות, והיא מנסה ככל האפשר לטשטש את העקבות שלה, אך למרות זאת, הבוס שלה, ד"ר ראבי צ'רקראבטי, מגלה זאת; מה שגורם לה להתוודות בפניו. ראבי מבטיח לה שהוא ישמור על הסוד שלה ואף ינסה למצוא לה תרופה. יום אחד, הבלש קלייב בבינו בא לחדר המתים, במטרה למצוא פרטים על אחת הקורבנות שהוא חוקר את סיבת הרצח שלה. ליב, שנתקפת בפלאשבק מחייה של הקורבן, עוזרת לקלייב המופתע, וראבי מנדב את עזרתה למשטרת סיאטל בחקירותיה באמתלה שהיא מדיום רוחנית; ואכן, מאותו היום, ליב עוזרת לבלש בבינו בחקירותיו.
במקביל לעלילה הראשית, לאורך העונה מתנהלות במקביל מספר עלילות משנה שנקשרות אחת לשנייה בפרקי הסיום: ליב מגלה את קיומם של עוד זומבים כגון בליין, הזומבי ששינה אותה והנבל הראשי של העונה ולואל טרייסי, מוזיקאי שאיתו היא מפתחת קשר רומנטי. בנוסף, היא חושפת קונספירציה גדולה שחברת משקאות האנרגיה "מקס רייג'ר" מעורבת בה. בינתיים, מייג'ור, ארוסה לשעבר של ליב, חוקר את היעלמותם של מספר נערים שהוא אחראי עליהם, והחקירה מובילה אותו לגילוי הזומבים; מה שגורם לו להחליט להשמיד את כל הזומבים בעולם (בזמן שהוא אינו יודע שליב בעצמה היא זומבית).
לקראת סוף העונה, האירועים מגיעים לשיאם: ליב ולואל מחליטים להתנקש בבליין, אך לאחר שליב נכשלת בכך, בליין רוצח את לואל, לחרדתה הגדולה של ליב. לאחר ששוכנע על ידי סביבתו שהוא מטורף, מייג'ור מאשפז את עצמו במוסד לחולי נפש; אך שם הוא מגלה משוגע שנכח בליל המסיבה שבה ליב השתנתה, ויודע על קיום הזומבים. בינתיים, ליב נאלצת להתמודד עם סבסטיאן, זומבי שהדביקה בטעות, לאחר שפרץ לדירתה ואיים על פייטון, חברתה הטובה ביותר ושותפתה לדירה. ליב מצליחה, לאחר מאבק ממושך, להרוג את סבסטיאן, אך חושפת בטעות את סודה לפייטון, שנמלטת מזועזעת מהדירה. ראבי מצליח לסנתז מנת תרופה בודדה לזומביזם, וליב צריכה להחליט האם ברצונה להמשיך להישאר זומבית, או לחזור להיות אנושית ולהיות עם מייג'ור. לאחר שיצא מהמוסד, מייג'ור יוצא למסע הרג בקצבייה "אהבה מבשר ראשון" (בה בליין ושותפיו מספקים ללקוחותיהם העשירים מוחות) ומצליח להרוג את ג'וליאן דופונט, סגנו של בליין ואת שאר השותפים של בליין, אך בליין תופס אותו, מענה אותו ובסוף גם הורג אותו. כשמייג'ור על סף המוות ליב מגיעה ומזריקה לבליין חצי ממנת התרופה לזומביזם, בטענה שזו הנקמה הכי טובה בו. לאחר מכן, ליב שורטת את מייג'ור ובכך מדביקה אותו בזומביזם, אך לאחר שיחה נוקבת איתו, בה הוא מגלה שגם ליב היא זומבית, ליב מתחרטת ונותנת לו את חצי מנת התרופה האחרונה. בינתיים, אוון מור, אחיה הקטן של ליב, שנכח בסביבה באותו הזמן, נפצע קשות ומובהל לבית החולים. בבית החולים, הרופאים מודיעים שרק תרומת דם מליב תוכל לשקם את אוון, אך בידיעה שעל ידי כך היא תדביק את אחיה בזומביזם, ליב מסרבת.
עלילת הסדרה > עונה 5

בעונה החמישית מייג'ור, המפקד החדש של "פילמור גרייבס", מאפשר לליב להגניב גוססים לעיר כדי להציל את חייהם על ידי הפיכתם לזומבים. הממשלה מאיימת שוב ושוב להפציץ את המתחם, אולם האיום נעצר לאחר שחיילים עריקים של "פילמור גרייבס" הופכים כמה מחברי הקבינט לזומבים בעצמם. בעיר מתפתחים קרבות בין זומבים וארגון בני אנוש אקטיביסטי. מלאי המוחות הולך ואוזל. ליב מגלה שאביה הביולוגי זיהם את סמי ה"אוטופיה" ובעצם היה הזומבי הראשון. ראבי מצליח להניח ידו על אוטופיה מזוהם מקורי של אביה ולפתח חיסון ותרופה ברגע האחרון - כשמלחמה של ממש עומדת לפרוץ בין חיילי "פילמור גרייבס" לאקטיביסטים. הסדרה מסתיימת בסיום הלוחמה בין הזומבים לבני האנוש וכל זומבי יכול לבחור האם להירפא. ליב נעלמת בפיצוץ.
כאפילוג, 10 שנים אחרי זומבים חיים בשלווה באי משלהם, מייג'ור וליב בוחרים להישאר זומבים (ליב עדיין נחשבת "נעדרת") ושאר הגיבורים מפרסמים את עצמם במדיה. נרמז שכל אחד יכול להיהפך לזומבי כרצונו ולהירפא אחר כך הודות לתרופה הזולה.
הפקה

השחקנית אלכסנדרה קרוסניי הייתה אמורה במקור לגלם את דמותה של פייטון צ'ארלס, אך השחקנית אלי מישלקה זכתה בתפקיד בסוף, ודמותה שונתה מקבועה לחוזרת.
הערכת המבקרים

הסדרה "איי זומבי" זכתה לשבחי הביקורת. אתר האינטרנט "Rotten Tomatoes" נתן לסדרה את הדירוג 91% עם דירוג של 7.7 מתוך 10 בממוצע, שמבוסס על 45 ביקורות. האתר "critical consensus" כתב על הסדרה:
וריאציה משעשעת על מגמת הזומבים, הסדרה "איי זומבי" היא שונה ומרעננת, ואולי נועדה גם לשלב את קהל הנוער עם קהל המבוגרים
האתר "Metacritic", אשר שיקלל את הממוצע, הקצה לסדרה את הציון 74 מתוך 100, שמבוסס על 38 ביקורות ממבקרים, מה שמצביע על "ביקורות חיוביות בדרך כלל".
הערות שוליים

1 2 3 4 5  שמות הפרקים מתורגמים לפי השמות שאליהם הם תורגמו בנטפליקס ישראל
↑  'iZombie' Renewed by The CW for Second Season
↑  CW announces fall premiere dates for Flash, Vampire Diaries and more
1 2 3  http://thefutoncritic.com/showatch/izombie/
1 2  TCA Winter 2015: The CW Announces Early Renewals; Reveals iZombie and The Messengers Premiere Dates; Moves Supernatural Again but Spinoff Still in Play
↑  Aly Michalka Joins The CW’s ‘iZombie'; Michael Beach In ABC’s ‘Secrets & Lies’
| תוכניות וסדרות The CW |
| --- | --- | --- |
| תוכניות וסדרות עבר | 13: הפחד אמיתי • 18 ועד עולם • 4Real • ‏90210 • ‏CW עכשיו • ‏Dates • ‏H8R • ‏Oh Sit! • ‏Runaway • ‏Shedding for the Wedding • ‏Significant Mother • ‏WWE Smackdown • אונליין ניישן • אחת שיודעת • איי זומבי • אמילי אוונס • אנשי המחר • בדרך הקשה • בלימה • בנות גילמור • ברק שחור • ג'יין הבתולה • האקסית המטורפת • הבא: תהילה בפתח הדלת • הורסת! • החץ • החברה הגבוהה • החיים היפים • החיים פראיים • הטופ מודל הבאה • היפה והחיה • היפה והחנון • הלקטס • המאה • המעגל הסודי • המשחק • הצעה זדונית • הקטלינה • הרקיע השביעי • השופטת ג'נין פיירו • השליחים • התוכנית של ביל קנינגהם • התוכנית של טיירה בנקס • ולנטיין • ורוניקה מארס • ויקסן • חברות טובות • חוואי רוצה אישה • חוצה כוכבים • חייזרים באמריקה • חיים בלתי צפויים • חשיפה לדרום • יומני הערפד • יומני קארי • ילדות שמנת • כאילו אין מחר • כולם שונאים את כריס • כולנו • כסף קל • לוחמי החופש: הריי • לכידה • מגרש ביתי • מוכתרת: אם כל הטקסים • מלרוז פלייס • ממלכה • מפורסמים ב-12 • משני חיים • מתחזה • נבחר או ננטש • ניקוד מושלם • ניקיטה • נקודת שבירה • סטייליסטה • על טבעי • פאלם ספרינגס • פליי גירלז • קאלט • קייטי קין • קרב המספרה של קדריק • ריבה • ריפר • רימודלד • תדר • תסביך לוס אנג'לס ● סופרגירל ● אגדות המחר ● באטוומן ● מורשות ● שושלת |  |
| תוכניות וסדרות בהווה | אדוני האשליות (אנ') • של מי השורה הזאת בכלל? • הפלאש (מאז 2014) • ווקר (אנ') (מאז 2021) • מכושפות: הדור החדש (מאז 2018) • ננסי דרו (מאז 2019) • סופרמן ולויס (מאז 2021) • פן וטלר: שטו בנו (אנ') • רוזוול, ניו מקסיקו (מאז 2019) • ריברדייל (מאז 2017) |  |
כוכבת הסדרה, רוז מקייבר המגלמת את ליב, 2015.
הקאסט בקומיקון 2017 (מימין לשמאל): אלי מישלקה, דייוויד אנדרס, מלקום גודווין, דיאן רגיארו ווריט, רוז מקייבר, רוב תומאס, רהול קולי, רוברט באקלי.
אל צ'אפו (סדרת טלוויזיה)

| --- | --- |

 סוגה:  מותחן פשע ביוגרפי
 שחקנים:  Marco de la O (חואקין גוסמן)  Rodrigo Abed (אמאדו קריו פואנטס)  Dolores Heredia 
 פסקול:  אנדרס בוטרו
 ארץ מקור:  ארצות הברית 
 שפות:  ספרדית
 מקום התרחשות:  מקסיקו 
 מספר עונות:  3 
 מספר פרקים:  34 
 הפקה
 מפיק:  דניאל פוסאדה
 חברת הפקה:  Story House Entertainment
 הפצה:  נטפליקס 
 טכניקת צילום:  מערך מרובה מצלמות 
 שידור
 רשת שידור:  Univision
 פורמט (תמונה):  HDTV 1080i
 תקופת שידור מקורית:  23 באפריל 2017 – 25 ביולי 2018 
 קישורים חיצוניים
 אתר רשמי
 דף התוכנית ב-IMDb
 
אל צ'אפו היא סדרת טלוויזיה פשע אמריקאית, בהפקה משותפת של נטפליקס ויוניוויז'ן (Univision), על חייו של חואקין "אל צ'אפו" גוזמן. הסדרה עלתה לראשונה ב-23 באפריל 2017 ברשת Univision לפני ששודרה בנטפליקס ברחבי העולם. מככב בה מרקו דה לה או בתפקיד הראשי.
הסדרה מגוללת את ראשיתו של חואקין "אל צ'אפו" גוזמן בשנת 1985, כשהיה חבר בדרגה נמוכה בקרטל גוודלחרה, עלייתו לשלטון כראש קרטל סינלואה ונפילתו. ב-12 במאי 2017 יוניוויז'ן אישרה כי הסדרה תחודש לעונה שנייה. זו עלתה לראשונה ב-17 בספטמבר 2017. נטפליקס שחררה את העונה הראשונה, שכללה תשעה פרקים, ב-16 ביוני 2017. העונה השנייה יצאה ב-15 בדצמבר 2017. העונה השלישית הוקרנה בבכורה ב-9 ביולי 2018 ב-Univision, וב-27 ביולי 2018 ברשת נטפליקס.
שחקנים ודמויות > שחקנים ראשיים

מרקו דה לה או בתפקיד חואקין "אל צ'אפו" גוזמן
הומברטו בוסטו בתפקיד קונראדו היגוארה סול "דון סול" (מבוסס על חנארו גרסיה לונה)
אלחנדרו אגילאר בתור טוניו
רודריגו ראבו בתפקיד אמאדו קרילו פואנטס (כינוי "אל סינוור דה לוס סיאלוס")
לואיס פרננדו פינה בתפקיד ארמנדו "ראיו" לופז
חואן קרלוס אוליבאס בתפקיד הקטור לואיס פלמה סלזאר
אנטוניו דה לה וגה בתפקיד ארטורו ברנל ליידה
רולף פטרסן בתפקיד רמון אבנדניו
קרלוס הרנאן רומו בתפקיד בנג'מין אבנדניו
הקטור הולטן בתפקיד הנשיא קרלוס סלינס דה גורטי
דייגו וסקז בתפקיד איסמאיל זמברנו (מבוסס על איסמאאל זמבדה גרסיה (כינוי: "אל מאיו" או "דון איסמאעל")
פול צ'וזה בתור ויסנטה קרילו פואנטס
לואיס ראבגו בתפקיד הגנרל רוברטו בלנקו מקיאס
דולורס הרדיה בתור גבריאלה סוואדרה
שחקנים ודמויות > שחקנים משניים

ריקרדו לורנצנה בתפקיד מיגל אנחל פליקס גאיארדו (כינוי "אל פדרינו")
מאוריסיו מייג'ה בתפקיד פאבלו אסקובר
ביאסיני סאגורה בתור "אל לוביטו" אבנדניו
ולנטינה אקוסטה בתפקיד אלחנדרה
ג'ולייט פרדאו בתפקיד גרסיאלה
לורה אוסמה בתפקיד אלבה קורונאדו
אבריל שרייבר בתפקיד גוואדלופה
הוגו גומז כעורך הדין פדריקו ליבאס
ג'וזף פוז'י בתפקיד צ'ארלס פיליוד (שגריר ארצות הברית במקסיקו)
דייוויד אוג'לו כמנהל DEA ג'ון סי
ארמיס קרוז בתפקיד איזידורו
איוואן אראגון בתפקיד קינו גוזמן
וילמר קדוויד כדמאסו ג'ימנז גולבז
קרלוס סאנצ'ס בתפקיד מייל
קמילו אמורס בתפקיד ארטורו גוזמן לורה (כינוי "אל פולו")
איראן קסטילו בתפקיד ונסה אספינוזה
מרסלה מאר בתפקיד ברטה
חואן פאבלו דה סנטיאגו בתפקיד פרנקו
טטה אספינוזה בתור צ'יו
קרלוס מריו אצ'וורי בתפקיד החשמן חואן חסוס פוסאדס אוקאמפו
הערות שוליים

↑  Littleton, Cynthia (17 במאי 2016). "Netflix and Univision Partner for 'El Chapo' Series, 'Narcos' and 'Club de Cuervos' Pact". Variety. {{cite web}}:  (עזרה)
↑  Blistein, Jon (26 בינואר 2017). "Univision, Netflix 'El Chapo' Series Sets April Premiere". Rolling Stone. {{cite web}}:  (עזרה)
↑  Fridman, Mandy. "Marco de la O, protagonista de 'El Chapo', confiesa su miedo y felicidad de interpretar al narco". laraza.com (בספרדית). נבדק ב-30 באפריל 2017. {{cite web}}:  (עזרה)
↑  "Todas las nuevas telenovelas y series de Univision: 'El Chapo' y Sebastián Rulli regresan". laopinion.com (בספרדית). נבדק ב-14 במאי 2017. {{cite web}}:  (עזרה)
↑  "Netflix in June: What's new and expiring". USA TODAY (באנגלית). נבדק ב-2017-05-25.
↑  "The Hunt Continues...El Chapo Season 2 Launches on Netflix December 15". media.netflix.com. נבדק ב-25 בנובמבר 2017. {{cite web}}:  (עזרה)
↑  Villafañe, Veronica. "Univision Releases New Trailer for 'El Chapo' Season 3, Announces Marathon Of Previous Episodes". forbes.com. Forbes. נבדק ב-7 ביולי 2018. {{cite web}}:  (עזרה)
תחנת ברלין (סדרת טלוויזיה)

| --- | --- |

 סוגה:  מותחן ריגול ודרמה
 ארץ מקור:  ארצות הברית 
 שפות:  אנגלית וגרמנית
 מספר עונות:  3
 מספר פרקים:  29
 הפקה
 חברת הפקה:  Third State  Harbor Men Pictures  Solid State Pictures  Vanessa Productions, LTD.  Anonymous Content  Paramount Television  Studio Babelsberg
 הפצה:  נטפליקס 
 אתר צילומים:  ברלין
 מוזיקה:  ריינולד הייל 
 אורך פרק:  45-61 דקות
 שידור
 רשת שידור:  MGM+ 
 תקופת שידור מקורית:  16 באוקטובר 2016 – 17 בפברואר 2019
 קישורים חיצוניים
 אתר רשמי
 דף התוכנית ב-IMDb
 
תחנת ברלין (באנגלית: Berlin Station) היא סדרת טלוויזיה, מותחן ריגול ודרמה אמריקאית, שנוצרה על ידי אולן שטיינהאואר. בסדרה כיכבו ריצ'רד ארמיטאג', רייס איוואנס, לילנד אורסר, מישל פורבס וריצ'רד ג'נקינס
עונה ראשונה של עשרה פרקים הוקרנה לראשונה ברשת Epix ב-16 באוקטובר 2016. ב-17 בנובמבר 2016, חודשה הסדרה לעונה שנייה, שתוכננה במקור להכיל עשרה פרקים, שהוקרנו בבכורה ב-15 באוקטובר 2017 והסתיימה בעונה בת תשעה פרקים ששודרו ב-3 בדצמבר 2017. ב-6 בדצמבר 2017, חודשה הסדרה לעונה שלישית, שהוקרנה בבכורה ב-2 בדצמבר 2018.
הסדרה בוטלה ב-29 במרץ 2019 לאחר שלוש עונות.
עלילה

הסיפור עוקב אחר דניאל מילר שהגיע זה עתה לתחנת CIA בברלין, גרמניה. בעונה הראשונה יש למילר משימה חשאית: לחשוף את מקור הדליפה שסיפק מידע לחושף שחיתויות מפורסם בשם תומאס שו. בהוראת הקטור דז'אן הוותיק, דניאל לומד להתמודד עם עולמו הגס והשברירי של סוכן השטח: ניהול סוכנים, הטעיה והסכנות והפשרה המוסרית שעליו לבצע בחייו. בעונה השנייה, ארבעה חודשים אחרי שנורה בסוף העונה הראשונה, דניאל התאושש מפציעותיו מספיק כדי שתינתן לו משימה חשאית חדשה: להסתנן למפלגה פוליטית בימין הקיצוני שמאמינים כי פעיליה מתכננים פיגוע טרור ממש לפני הבחירות הקרובות.
שחקנים ודמויות

ריצ'רד ארמיטאג' - דניאל מילר (עונות 1–3), קצין CIA, סוכן שעובר מעבודה כאנליסט במטה לנגלי בארצות הברית לשמש כקצין סמוי בברלין ומוטל עליו למצוא דליפה במבצעי ה-CIA.
ריס איוואנס - הקטור דז'אן, בכיר CIA ותיק שפרש עם טקטיקות מפוקפקות וסודות רבים.
לילנד אורסר - רוברט קירש, סגן מפקד מסור ומצליח השולף מודיעין מהעיר ברלין באמצעות שילוב של כוח, חריצות ופיקחות
מישל פורבס - ולרי אדוארדס, מנהלת מדור בסניף ה-CIA בתחנת ברלין
ריצ'רד ג'נקינס - סטיבן פרוסט (עונות 1–2), ותיק המלחמה הקרה, המשמש כראש CIA בתחנת ברלין בעונה 1 ופרש לגמלאות בתחילת עונה 2.
טמלין טומיטה - סנדרה אייב (עונה 1), סוכנת שקטה המובילה מבצע יעיל של תחנת ברלין בזמן שהיא מנהלת רומן עם הבוס שלה, סטיבן
ג'ון דומן - ריצ'רד האנס (עונה 2), השגריר האמריקני החדש בגרמניה וחבר ותיק של סטיבן
קיקי פאלמר- אפריל לואיס (עונות 2–3), קצינת ארכיון צעירה חדשה שהוקצתה לתחנת ברלין.
אשלי ג'אד - ב.ב. ייטס (עונה 2), ראשת תחנת ברלין, שמכונה "תחנת הלוחש".
איסמאיל קרוז קורדובה - רפאל טורס (עונה 3), קצין האגף לפעולות מיוחדות של ה-CIA, שהיה בעבר בצבא.
מינה טנדר - אסתר קרוג, סוכנת ה-BfV הגרמני ובהמשך גם ראש ה-BfV
מארק מוזס - ג'ייסון וולף, המפקח על תחנת ברלין מטעם ה-CIA (עונות 1 ו-3)
אפריל גרייס - ג'מה מור, הממונה על סטיבן ב-CIA
קרוליין גודול - קלי פרוסט, אשתו של סטיבן
ברנרד שוץ - הנס ריכטר, מרגל מהעולם הישן שעלה לשורות הגבוהות ביותר של ה-BfV.
סאבין טמבריאה - ג'וליאן דה ווס, מודיעה
קלאודיה מישלן - פטרישה שוורץ, בת דודתה של מילר
אנטייה טראואה - לאנה ווגל, המכונה "ג'וקר", סוכנת עצמאית
ויקטוריה מאייר - אינגריד הולנדר, כתבת גרמנייה
זהרה אחמדי - קלייר איתני, סוכנת אמריקאית וחברתו של דז'אן
דניאלה ציגלר - גולדה פרידמן, סוכנת המוסד
סילביה הוקס - קלאודיה גרטנר, בלדרית
תומאס קרצ'מן - אוטו גנץ, איש הימין הקיצוני הגרמני
אמיליה שול - לנה גנץ, בתו של אוטו
נטליה וורנר - קטרינה גרהארט, ראש מפלגת הימין "Perspektive für Deutschland" (PfD, "פרספקטיבה לגרמניה")
היינו פרץ - יוזף אמריך, מנהיג מספר 2 של PfD
ג'ניס נויוהאנר - ארמנדו, סוכן סמוי של BfV
סקוט ויליאם וינטרס - ניק פישר, סוכן CIA
ברנדון ספינק - נח קירש, בנו של רוברט קירש
קטרינה צ'אס - סופיה וסיק, מנכ"לית חברת טכנולוגיה אסטונית שנויה במחלוקת
ג'וליאן קוסטוב - סרגיי בסרוב, צלף רוסי העובד עם וולקוב
לאדי אמרואה - דאב אדיימי, נכס מודיעיני
רובין ווייגרט - ג'יימי הדסון, חברו של ולרי מהמכללה
אניה אנטונוביץ' - נינה ברטק, שכנתו של קירש
ג'יימס קרומוול - גילברט דורן, סוכן CIA בדימוס שחושף סודות ישנים באמצעות פודקאסט
רובי גי - קייאוד אדיימי
מיכאיל בוטשין - וסילי קריק, אוליגרך רוסי
דז'אן צ'וקיץ' - קוליה אקולוב, ראש סוכנות הביון הרוסית, SVR
ניקולאי קינסקי - רומן פלאטוב, איש קיצוני רוסי העובד למען קריק
אדי קבטנר - רודיון וולקוב, לוחם ספצנאז רוסי
ג'וליאן קוסטוב - סרגיי בסארוב, לוחם ספצנאז רוסי
מיכאיל בוטצ'ין - ואסילי קריק, אוליגרך רוסי
סקירת סדרה

| עונה | פרקים | שידור פרק בכורה | שידור פרק סיום |
| --- | --- | --- | --- |
| 1 | 10 | 16 באוקטובר 2016 | 18 בדצמבר 2016 |
| 2 | 9 | 15 באוקטובר 2017 | 3 בדצמבר 2017 |
| 3 | 10 | 2 בדצמבר 2018 | 17 בפברואר 2019 |